สกู๊ป : Big Data ตอน 4 "แอพฯความรู้เศรษฐกิจไทย"
เศรษฐศาสตร์ไม่ต่างจาก ยาขม สําหรับประชาชนทั่วไปด้วยความที่มีเนื้อหาที่กว้างขวางและซับซ้อนจนกลายเป็นปัญหาในการสื่อสารกับคนไทยส่วนใหญ่ กระทรวงการคลังซึ่งเป็นหน่วยงานที่ดูแลเศรษฐกิจภาพรวมของประเทศ จึงได้นําแนวทางการจัดทํา BIG DATA หรือการรวมรวมฐานข้อมูลขนาดใหญ่มาจัดทําเป็นฐานความรู้ฉบับพกพาผ่าน 2 แอพพลิเคชันคลังเศรษฐกิจ และ MOF TAX CLINICเพื่อให้ประชาชนได้เข้าถึงความรู้และติดตามความเคลื่อนไหวของเศรษฐกิจอย่างเข้าใจได้ง่ายขึ้น


การเข้าถึงความรู้ทางเศรษฐศาสตร์ ที่ครอบคลุมเรื่องเงินๆทองๆในชีวิตประจําวันไปจนถึงระบบเศรษฐกิจระหว่างประเทศที่มีความซับซ้อน และมีคําศัพท์เฉพาะจนยากที่คนทั่วไปจะเข้าใจได้ ทั้งๆที่เป็นเรื่องใกล้ตัวและส่งผลกระทบต่อผู้คนในวงกว้างนับตั้งแต่เรื่องพื้นฐาน อย่างการเสียภาษี ราคาสินค้าอัตราค่าจ้างแรงงาน รวมไปถึงปัญหาระดับโลก อย่างความผันผวนของค่าเงินกระทรวงการคลังจึงพัฒนาฐานข้อมูลความรู้ทางเศรษฐกิจขนาดใหญ่ หรือ BIGDATA จัดทําเป็นแอพพลิเคชันบนโทรศัพท์มือถือ ในชื่อ 
"แอพฯความรู้เศรษฐกิจไทย" หรือ DATA BANK ให้เป็นแหล่งรวบรวมข้อมูลทางเศรษฐกิจทุกมิติ 



"ประโยชน์นี้มีเยอะมากข้อมูลด้านเศรษฐกิจเชิงลึกก็มีทุกๆ ด้านที่เกี่ยวข้องไม่ว่าเรื่องการเงินการคลัง ด้านภาษี เรื่อง MACRO ภาคมหภาค บทความที่สําคัญๆ ที่น่าสนใจ มีวิดีทัศน์ประชาสัมพันธ์ที่เป็นเรื่องของ กูรูเศรษฐกิจมาตรการด้านเศรษฐกิจที่ออกมาใหม่ๆ ในข้อมูลตรงนี้ ซึ่งเป็นประโยชน์อย่างมากเราออกแบบขึ้นมาเพื่อให้ประชาชนรับรู้ข้อมูลที่จําเป็นต่อการดําเนินชีวิต การดําเนินธุรกิจ"


แอพพลิเคชัน คลังเศรษฐกิจยังมีเกร็ดความรู้ทั่วไปเกี่ยวกับเศรษฐกิจที่สามารถเข้าใจได้ง่าย อาทิ ศัพท์เศรษฐกิจฉบับชาวบ้าน/การ์ตูนเศรษฐกิจขนาดสั้นอีกทั้งยังมีข้อมูลมาตรการทางเศรษฐกิจต่างๆที่จะช่วยให้ประชาชนสามารถเกาะติดสถานการณ์ต่างๆได้อย่างใกล้ชิดตอบโจทย์ทั้งนักศึกษา เยาวชน และประชาชนทั่วไป 


นอกจากแอพพลิเคชันให้ความรู้ทางด้านเศรษฐกิจที่จะแบ่งออกเป็น เมนูต่างๆตามรายละเอียดของเนื้อหาที่ชัดเจนแล้ว "แอพฯความรู้เศรษฐกิจไทย" อีกเรื่องสําคัญที่คนไทยต้องรู้ ก็คือ เรื่องของภาษีซึ่งกระทรวงการคลังก็ได้พัฒนาแอพพลิเคชัน TAX CLINIC ให้เป็นฐานข้อมูล ความรู้ด้านภาษี ฉบับพกพา "


แอพพลิเคชัน MOF TAX CLINIC ถือเป็นคลังภาษีแบบครบวงจรที่แสดงรายละเอียดข้อมูลภาษีน่ารู้ถึง 105 รายการรวมไปถึงเกร็ดความรู้ในการทําธุรกิจตั้งแต่การจัดหาทําเลที่ตั้ง ข้อแนะนําเรื่องของผลิตภัณฑ์ข้อมูลภาษีที่เกี่ยวข้องกับธุรกิจแต่ละประเภทซึ่งจะทําให้การประกอบธุรกิจเป็นเรื่องที่ง่ายขึ้น


"ถ้าเราจะทําธุรกิจด้านใดก็ตามธุรกิจแต่ละประเภทเกี่ยวโยงกับภาษียังไงบ้างแล้วต้องทําอะไรบ้างเพื่อให้เป็นผู้เสียภาษีที่ดีไม่มีปัญหาทางด้านภาษี ให้ความรู้ด้านภาษีคืออะไร  TAXCLINIC เพื่อประกอบข้อมูลการดําเนินธุรกิจนักศึกษานักเรียน ก็จะรู้ข้อมูลพื้นฐานทางด้าน ภาษี"


การพัฒนาแนวทางการจัดเก็บข้อมูลที่กระจัดกระจายและไม่เป็นระบบ ให้เป็นฐานข้อมูลขนาดใหญ่ หรือ BIG DATAที่สามารถนําไปต่อยอดได้ในหลายภาคส่วนจะเป็นอีกหนึ่งช่องทางที่ทําให้หน่วยงานต่างๆสื่อสารกับประชาชนได้ง่ายขึ้น รวมทั้งทําให้ประชาชนสามารถเข้าถึงและเป็นส่วนหนึ่งในการขับเคลื่อนสู่ระบบเศรษฐกิจดิจิทัลอย่างเต็มรูปแบบ

คณากร  อยู่ดี  ศรัณย์ธิษณ์ อ๋องสกุล ทีมข่าวเศรษฐกิจรายงาน